แฟนผมมีน้ำสีขาวขุ่นปนเลือดออกจากช่องคลอดแล้วก็พอกินยาคุมฉุกเฉินเมนน์ก็หยุดแฟนผมเมนน์มาแค่1วันแล้วมันก็หายครับไม่ทราบว่าเป็นอะไรครับอาการหลังกินยาคุมฉุกเฉินก็เป็นแบบนี้เลย
สวัสดีค่ะ การรับประทานยาคุมฉุกเฉินอาจทำให้ ประจำเดือนมาผิดปกติหรือมีเลือดออกจากช่องคลอดก่อนมีประจำเดือน คัดตีงหน้าอก คลื่นไส้ อาเจียน ปวดท้อง ปวดศีรษะจากอาการที่เล่ามาอาจจะเป็นเลือดออกผิดปกติจากช่องคลอดที่เป็นผลข้างเคียงจากการรับประทานยาคุมกำเนิดฉุกเฉินได้ค่ะ เลือดที่มาอาจจะไม่ใช่เลือดประจำเดือนส่วนใหญ่แล้วผลข้างเคียงจากยาจะเกิดอยู่ได้ 1-3 วันจากนั้นเลือดจะค่อยๆออกน้อยลง หากเลือดยังออกมากไม่หยุด ปวดหน่วงท้องน้อยร่วมด้วย อาจเป็นเลือดออกจากสาเหตุอื่นเช่นการติดเชื้อในช่องคลอดหรือปากมดลูก หรือมีภาวะแทรกซ้อนจากการตั้งครรภ์ ควรพบสูตินรีแพทย์การดูแลตัวเองเบื้องต้น ให้สังเกตอาการว่าเลือดออกมาปริมาณมากหรือไม่ แล้วหยุดไปได้เองหรือเปล่า หลีกเลี่ยงการมีเพศสัมพันธ์ในช่วงนี้ไปก่อน ไม่ไปซื้อยาปรับฮอร์โมนใดๆมากินเองหากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินค่ะ